Minesota

Minesota (, ) ir viens no Amerikas Savienoto Valstu Vidējo Rietumu štatiem. Tas pēc platības ir 12. lielākais štats ASV, bet pēc iedzīvotāju skaita — 22. lielākais štats. Tajā dzīvo tikai mazliet vairāk nekā 5 miljoni iedzīvotāju. 

Lielākā pilsēta štatā ir Mineapolisa, tomēr Minesotas galvaspilsēta ir Sentpola. Štats ir pazīstams arī kā "10 000 ezeru zeme" ("Land of 10,000 Lakes"), jo šajā štatā ir daudz ezeru un citu ūdeņu. Tas, kā arī daudzie valsts nozīmes meži un parki, sniedz dažādas atpūtas iespējas pie dabas gan pastāvīgajiem iedzīvotājiem, gan tūristiem.

 Vēsture 
Sākotnēji Minesotas teritorija bija iekļauta Franču Luiziānas (1682—1762) un vēlāk Spāņu Luiziānas (1762—1802) teritorijā. 1803. gadā Francija pārdeva Luiziānu ASV. 
 Minesotas teritorija tika sadalīta uz pusēm un tās austrumu daļā izveidoja ASV Minesotas štatu kā 32. ASV pavalsti, bet rietumu daļā Dakotas teritoriju. 

 Ģeogrāfija 
Minesota robežojas ar Aiovas, Dienviddakotas un Ziemeļdakotas štatiem, ar Kanādu, kā arī ar vienu no Lielajiem ezeriem — Augšezeru. Pa Augšezeru iet štata robeža ar Mičiganu un Viskonsinu. Minesota ir ziemeļos vistālāk esošais ASV štats, ja neskaita Aļasku.

 Lielākās pilsētas 
VietaPilsētaIedzīvotāju skaits1Mineapolisa429 9542Sentpola311 5273Ročestera121 3954Blūmingtona89 9875Dulūta86 6976Bruklinparka86 4787Plimuta81 0268Vudberi75 1029Meiplgrova70 25310Bleina70 222

 Iedzīvotāji 
Pēc 2021. gada tautas skaitīšanas datiem Minesotā dzīvoja 5 707 390 iedzīvotāji. Pēc rases pazīmēm 84,3% iedzīvotāju ir baltādainie, bet 5,7% — melnādainie. 50% iedzīvotāju ir protestanti, 22% — Romas katoļi.

Gandrīz 60% no visiem Minesotas iedzīvotājiem dzīvo divās tās lielākajās pilsētas, Mineapolisā un Sentpolā, kuras atrodas cieši līdzās viena otrai, tāpēc tiek sauktas arī par Dvīņu pilsētām. Šeit ir transporta, biznesa un rūpniecības centrs, kā arī mājas starptautiskai mākslinieku kopienai.

 Atsauces 

 Ārējās saites